open-index/open-wikipedia-markdown huggingface dataset:
Agnes Nandutu

**Agnes Nandutu** Munnayuganda munnamawulire, munnabyabufuzi eyaliko Minisita omubeezi avunaanyizibwa ku nsonga za Karamoja ekifo ekyamugibwaako Pulezidenti wa Uganda Yoweri Kaguta Museveni n'akikwasa Florence Namboozo Wamala Omubaka omukyala owa Disitulikiti y'e Sironko. Mu 2020 yeenyigira mu kamyufu k'ekibiina kya National Resistance Movement  n'awangulwa eyali mu kifo kino Omubaka omukyala Justin Khainza, naye mu kalulu ka bonna aka 2021, ng'avuganya nga talina kibiina kyeyali ajjiddemu, yalondebwa nga Omubaka Omukyala akiikirira Disitulikiti y'e Bududa.

## Obuto bwe n'okusoma kwe
Nandutu yazaalibwa mu Disitulikiti y'e Bududa mu Uganda. Ono wa ggwanga lya Bantu nga be bantu b'e Gisu. Nandutu yasomera ku Bumwali primary school gyeyatandikira okusoma, oluvannyuma  yeegata ku Bbulo girls secondary gyeyava okugenda ku Blucheke secondary school

## Emirimu gye
Mu 1997, yeegata ku mukutu gwa Radio Uganda  ng'akola nga omusasi w'amawulire. Oluvannyuma, n'agenda okusoma Dipulooma mu Mawulire ku ttendekero lya Uganda Institute of Journalism and Media studies. Yakolako mu ''Daily Monitor'' ng'omusasi w'amawulire. Wakati wa 2002 ne 2008, Nandutu yakolako ku mukutu gwa leediyo ya Impact FaMa nga omusasi w'amawulire nga tannaba kwegatta ku mukutu gwa ttivi ogwa NTV Uganda. Yali mukugu mu kusaka amawulire g'ebyobufuzi ku mukutu gwa ttivi ya NTV Uganda. Nandutu yeeyali omukubiriza era sipiika wa NTV citizen debate, pulogulamu eyali ayitibwa "The People’s Parliament." Yaweereza nga pulezidenti w'ekibiina ekigatta Bannamawulire mu Palamenti okuva mu 2011 okutuuka mu 2016. Y'awandika n'okuttaanya pulogulaamu emannyikiddwa ennyo ku mukutu gwa ttivi ya NTV Uganda eyitibwa Point Blank. Mu 2011, yafuna ekirabo kya ssekukkulu okuva mu ku ''The Observer'' olwa pulogulaamu ye ku kumukutu gwa NTV  eyitibwa, Point Blank.

## Obutabanguko
Mu 2017, dayirekita w'ebyempuliziganya mu palamenti yagaana okuwa ebikkiriza Nandutu okukwata mawulire mu palamenti ya Uganda.

Mu 2020, mukaseera k'okunonya akalulu k'ababaka ba Palamenti, Nandutu yasabibwa okwanjulira abalonzi bbaawe, ekintu ekyamulema okukola wabula n'asaba abalonzi ng'ali ku leediyo okumufunira omusajja amusaana era n'abasaba esira okuliteeka ku by'okukiikirirwa obulungi mu kifo ky'obufumbo. Ensonga y'obufumbo yaletawo okusika omuguwa mu bantu. Nandutu yategeeza nga bw'alina abaana musanvu wadde nga teyayagala kufulumya bisingawo ku nsonga eyo bwe yali mu mboozi ey'akafubo n'olupapula lwa *The Observer*.

## Envumbo z’ensi yonna
Nga 30 Ogwokuna, 2024, ofiisi ya Bungereza ey’ensonga z’ebweru yalangirira envumbo ku Agnes Nandutu ng'omuntu n’omukungu omulala ow’oku ntikko mu Uganda wansi w'enteekateeka yaayo ey’envumbo mu nsi yonna ey’okulwanyisa obuli bw’enguzi olw’okwenyigira mu kulya enguzi ey’amaanyi ku bikwatagana n’okugaba mu ngeri emenya amateeka enkumi n’enkumi z’amabaati agaaweebwayo okuzimba amayumba g’abantu abaavu mu kitundu ky’e Karamoja ng’emu ku pulojekiti gavumenti ze yateekamu ssente, ekyaletera okusiba okusiba eby’obugagga bwe n’okuwera entambula ye.
## Ebijuliziddwa
Mary Paula Kebirungi Turyahikayo

**Mary Paula Kebirungi Turyahikayo** era amanyiddwa nga **Turyahikayo Kebirungi Mary Paula** (yazaalibwa nga 15 Gatonnya / January 1961) Munnayuganda nga munnabyabufuzi era eyasoma embeera z'abantu. Ye mubaka mu Paalamenti owa konsitityuwensi y'e Rubabo,mu Disitulikiti y'e Rukungiri wansi w'ekibiina ki National Resistance Movement (NRM). Yavuganya ku kifo kino mu 2021-2026 naye n'awangulwa ng'afunye obululu 20,287. 

## Ebyokusoma kwe
Mu 1974, yatandika okusoma mu St. Theresa Primary School era gye yatuulira ebigezo bya P7, olwo oluvannyuma ne yeegatta ku Immaculate Heart Girls Senior Secondary School era gye yatuulira S4 mu 1978.  Kyokka S6 yo yagituulira mu Kibuli S.S mu 1980. Yabeebwa ekifo mu Yunivaasite e Makerere n'asomayo ddiguli mu mbeera z'abantu eya Bachelor's degree of Arts in Social Sciences (Political Science, Sociology) mu mwaka 1984. Mu 1997, yasomayo satifikeeti mu bukulembeze oluvannyuma lwa ddiguli mu ttendekero lya Uganda Management Institute. Mary era yaddayo ku Uganda Management Institute n'afunayo Dipulooma mu by'obukulembeze mu 2000 era oluvannyuma yaddayo n'asomayo ddiguli eyookubiri eya Master of Public Health Leadership mu 2009.

## Emirimu gye nga tannatandika byabufuzi
Yali musomesa era nga y'akulira essomo ly'Ebyafaayo ku ssomero lya Baptist High School, Mombasa, Kenya(1986-1988) ne ku Afraha High School, Nakuru, Kenya (1988-1990). Mu 1994, yeegatta ku puloogulaamu ya Africa Science Technology Exchange nga y'agikulembera oluvannyuma ne yeegatta ku  Minisitule y'ebyobulamu gye yaweereza mu kuddukanya emirimu gya Minisitule egya bulijjo (1998-2004). Okuva awo, yakolako ng'amyuka akulira enzirukanya y'emirimu mu kitongole ekiddukanya emirimu gya Gavumenti ekya Public Sector(2004-2005). Era yakolao ng'amyuka akulira eby'emirimu mu kitongole kya Global Fund to fight AIDS, TB, Malaria (2004 - 2005). Yakolako ng'omu ku banoonyereza ku African Energy Policy Research Network, era ng'omusomsa w'essomo ly'Ebyafaayo ne Kayigansi (Geography) mu masomero gy'e Kenya.

## ebyobufuzi
Okuva mu 2006 - 2021, yaweereza ng'omubaka mu Paalamenti ya Uganda  okuli Paalamenti ey'omunaana, ey'omwenda n'ey'ekkumi. Mu 2001 yawangula eyali Minisita era aliko cansala wa Makerere University, Prof. Mondo Kagonyera, ku kifo ky'omubaka wa Rubabo Konsitityuwensi.

Mu Paalamenti yeeyongerako obuvunaanyizibwa obulala okubukiiko bwa Paalamenti obw'enjawulo, mu bitongole bya Gavumenti eby'enjawulo ne bizinensi za Gavumenti ez'enjawulo.

## Ebyomunda ebimukwatako
Mufumbo. By'anyumirwa mu biseera bye eby'eddembe anyumirwa okuwuliriza ennyimba ez'eddiini, okukyalira mikwano gye, okutambulako n'okukubaganya ebirowoozo. Ayagala nnyo okutumbula ebyobulamu n'abavubuka abawala mu ggwanga.

## Laba na bino

* Rukungiri District
* Olukalala lwa bammemba mu Paalamenti ya Uganda ey'ekkumi.
* Olukalala lwa bammemba mu Paalamenti ya Uganda eyoomunaana.
* Olukalala lwa bammemba mu Paalamenti ya Uganda eyoomwenda.
* National Resistance Movement
* Paalamenti ya Uganda
* Mmemba wa Paalamenti

## Ebijuliziddwamu
 

* Mary Paula Kebirungi Turyahikayo on Facebook
Betty Ethel Naluyima

**Betty Ethel Naluyima** munabyabufuzi Omunayuganda era omubaka wa Paalamenti. Yalondebwa okugenda mu ofiisi nga omubaka wa Paalamenti akiikirira Disitulikiti ya Wakiso mu kalulu aketabibwamu banayuganda bonna aka 2021.

Y'omu kubali mu kibiina ky'e byobufuzi ekya National Unity Platform.

## Laba ne bino

* Olukalala lwa babaka ba Paalamenti ya Uganda eye kumineemu
* Ekibiina ky'eby'obufuzi ekya National Unity Platform
* Disitulikiti ye Wakiso
* Omubaka wa Paalamenti
* Paalamenti ya Uganda

## Ebujuliziddwaamu


## Ewalala w'oyinza okubigya

* Ku mikutu gya yintaneeti egya Paalameti ya Uganda
Norah Bigirwa-Nyendwoha

**Norah Bigirwa**

**Yazaalibwa nga:** 19 October 1968

**Eggwanga:**    Munnayuganda

**Obutuuze:** Munnayuganda

**Obukulu:** Munnabyabufuzi

**Ekifo:** Mmemba wa Paalamenti

**Norah Bigirwa-Nyendwoha** (Yazaalibwa nga 19 Ogwekkumi / October 1968) Munnayuganda ate nga mubaka Omukazi mu Paalamenti. Mu 2016, Yalondebwa ng'omubaka Omukazi akiikirira Disitulikii Buliisa. Mu kulonda kwa Uganda okwa bonna okwa 2021 yaddamu okulondebwa akiikirire ekitundu kye kimu.

Mmemba w'ekibiina ky'ebyobufuzi ekiri mu buyinza ki National Resistance Movement.

## Ebyokusoma kwe
Mu 1992, Norah yatikkirwa Dipulooma mu byabizinensi (Business Studies) mu ttendekero lya National College of Business Studies erisangibwa e Nakawa.

Mu 1995, yatikkirwa era n'afuna satifikeeti mu by'okubala ebitabo (Accounting Technician Certificate) okuva ku ttendekero lya Uganda Management Institute. Era mu ttendekerolye limu gye yatikkirwa Dipulooma mu ssomo ly'ebyenfuna (Finance Officers Diploma) nga wayiseewo emyaka ena (4).

Mu 2003, yatikkirwa Ddiguli esooka mu Ndejje University ng'afuna Ddiguli mu kuddukanya bizinensi (bachelor's degree of Business Administration).

## Obuvunaanyizibwa obulala

## Laba ne bino

* Olukalala lwa bammemba ba Paalamenti ya Uganda ey'ekkumi.
* Olukalala lwa bammemba ba Paalamenti ya Uganda ey'ekkumineemu.
* Mmemba wa Paalamenti
* Paalamenti ya Uganda

## Ebijuliziddwamu
Juliet Kyinyamatama Suubi

SUUBI JULIET KYINYAMATAMA

**Obuzaale**  Munnayuganda

**Obutuuze** Munnayuganda

**Gye yasomera**: Uganda Christian University, University of Geneva

**Emyaka mw'akyaakidde:** 2011 - okutuusa leero

**Ekifo:** Mmemba wa Paalamenti

**Juliet Kyinyamatama Suubi** **(**yazaalibwa nga 22 Ogwekkumineebiri / December 1988) Munnayuganda, munnabyabufuzi era nga mmemba wa Paalamenti. Mu 2011, yalondebwa okubeera omubaka omukazi owa Disitulikiti y'e Rakai mu Paalamenti ya Uganda, n'addamu okulondebwa mu kifo kye kimu mu kulonda kwa bonna okwa 2016 era bwe yeesimbawo omulundi ogwokusatu ku kifo kye kimu yalondebwa mu kwa 2021 n'addayo mu Paalamenti ng'omubaka omukazi owa Disitulikiti y'e Rakai mu Paalamenti ya Uganda.

Yavuganya ku bwannamunigina oluvannyuma lw'okuwangulwa mu kamufu k'ekibiina kya National Resistance Movement.

## Ebyobuyigirize bwe
Yatuulira ebigezo bye ebya Pulayimale (PLE) mu Ronald Ruta Primary School e Lyantonde mu 2001. Mu 2005 yatuula S4 ye ku ssomero lya Valley College erisangibwa e Bushenyi, era ng'eno gye yatuulira n'ebya S6 mu 2008. Mu 2012 yatikkirwa Ddiguli ye esooka eya Bachelor's degree of Social Work and Social Administration ku Uganda Christian University. Oluvannyuma yasoma satifikeeti mu byobulamu eya Global Health okuva mu University of Geneva mu 2013 .

## Obuvunaanyizibwa obulala bw'akoze

## Laba na bino
* Independent politician
* Rakai district
* Olukalala lwa bammemba mu Paalamenti ya Uganda ey'omwenda
* Olukalala lwa bammemba mu Paalamenti ya Uganda ey'ekkumi
* Olukalala lwa bammemba mu Paalamenti ya Uganda ey'ekkumineemu 
* Mmemba wa Paalamenti
* Paalamenti ya Uganda

## Ebijuliziddwamu
## Ezenyongeza
* Website of the Parliament of Uganda
Kevin Ojinga Kaala

**Kevin Ojinga Kaala** Munnayuganda , Munnabyabufuzi era mmemba wa Paalamenti. Mu kulonda kwa bonna okwa 2021, yalondebwa okubeera mmemba wa Paalamenti ng'akiikirira Disituliki y'e Paliisa mu Paalamenti ng'omubaka waayo Omukazi.

Mmemba wa kibiina kya byabufuzi ekiri mu buyinza ekya National Resistance Movement.

## Laba na bino

* Olukalala lwa bammemba ba Paalamenti ya Uganda ey'ekkumineemu
* Faith Alupo
* National Resistance Movement
* Paliisa District
* Mmemba wa Paalamenti
* Paalamenti ya Uganda

## Ebijuliziddwamu
 

## Akalandirwako

* Website of the Parliament of Uganda
Winnie Nanyondo

**Winnie Nanyondo** (yazaalibwa nga 23 Ogwomunaana / August 1993, e Mulago). Munnayuganda era muddusi. Akiikiridde eggwanga lye (Uganda) mu mpaka ez'enjawulo naddala  eziri ku mutindo ogw'ensi yonna omuli: the 2016 Summer Olympics, 2014 World University Cross Country Championships, 2014 Commonwealth Games, 2013 Summer Universiade, ne mu 2012 World Junior Championships in Athletics.

## 2012
Mu mpaka eza 2012 World Junior Championships, yatuuka ku mpaka ez'akamalirizo mu misinde egya mmita 800 oluvannyuma lw'okuwangula empaka eziddirira ez'akamalirizo era mw'akyasinze okuddukira eddakiika entono (eddakiika 2:02.38). Empaka z'akamalirizo zaawangulwa Omumerika Ajee' Wilson mu ddakiika 2:00.91, nga ye Nanyondo ye yasemba ng'addukidde eddakiika 2:07.23.

## 2013
Mu 2013 mu mpaka za Summer Universiade eza mmita 800 , yawandukiramu mu luzannya oluddirira olw'akamalirizo nga yaddukira eddakiika 2:02.96. Mu mbeera y'emu era mu mpaka eza mmita 1500 yawandukirako ku mutendera gwe gumu bwe yaddukira eddakiika 4:28.77.

## 2014
Mu 2014, Uganda ye yategeka empaka za  Universiade World Cross Country Championships. Wano Nanyondo yakulemberamu ttiimu eyawangulira mu busikonda 30.

Ekiseera ekyaddirira mu mwaka ogwo yayongera ku mutindo n'awangula emisinde egya mmita 800 ng'addukidde eddakiika 1:59.27 mu mpaka za Golden Spike Ostrava.

Bwe waayitawo akaseera katono yeeyongera okulinnyisa omutindo gwe mu mbiro eza mmita 800 bwe yaddukira eddakiika 1:58.63 n'akwata ekyokusatu emabega wa Eunice Sum (1:57.92) eyakwaya ekyokubiri ne Ajee' Wilson (1:57.67) eyawangula empaka zino eHerculis mu kibuga Monaco ekya Bufalansa.

Mu mpaka eza Commonwealth Games mu kibuga Glasgow, Scotland, 2014, Nanyondo yawangula omujoozi ogw'ekikomo bwe yamalira mu kifo ekyokusatumu mpaka ez'akamalirizo ez'emisinde egya mmita 800 ng'addukidde eddakiika 2:01.38, ng'akulembeddwa Munnakenya Sum ne Lynsey Sharp owa Scotland eyaziwangula.

## 2015-2016
Mu 2015 ne 2016, emisinde gye gyakendeeramu ng'asussa mu ddakiika ebbiri mu gya mmita 800. Kino bwe kyali bwe yaddukira eddakiika 2:01.97 mu misinde gy'e Kortrijk, Belgium nga 11 Ogwomusanvu / July 2015, n'akwata Ekyokusatu. Mu mizannyo egya 2016, egya Olympics mu kibuga Rio de Janeiro, ekya Brazil, yawandukira ku mutendera ogusooka mu misinde egya mmita 800, bwe yakwata ekifo eky'omukaaga nga yaddukira eddakiika 2:02.77.

Kyokka mu kiseera ekyaddirira yayongeramu amaani bwe yeetaba mu mpaka eza mmita 1500 mu kibuga Kawasaki ekya Japan nga 10 Ogwokutaano/ May 2015, n'amalira ku ddakiika 4:17.13.

## Obuyigirize
Yasoma bya misono / industrial art and design mu Kampala University.

## Ebijuliziddwamu


## External links
Pamela Nasiyo Kamugo

**Pamela Nasiyo Kamugo** yazaalibwa nga 23 Ogwokutaano mu 1984 nga Munayuganda akola ogw'okuyamba abantu abalina ebizibu ebitali bimu nga kuno kwateeka n'okubeera ku kakiiko akakola amateeka. Wabula mu Gwokuna mu 2020, yawereza ng'omukyala omubaka wa Paalamenti owa Disitulikiti ya Budaka mu Paalamenti ya Uganda eyekumi. Yalina akakwate ku kibiina ky'ebyobufuzi ekiri mu buyinza mu Uganda ekya National Resistance Movement, ekikulemberwa Yoweri Museveni, pulezidenti w'eggwanga

## Okusoma kwe
Pamela Nasiyo yatandika okusoma kwe okwa pulayimale ku Kamonkoli mixed primary school gyeyatuulira ebibuuzo bye ebya P7 mu 1996. Oluvannyua yagenda ku St. Johns Secondary School e Ntebetebe mu Kampala gyeyafunira ebaluwa ya S4 mu 2000 n'eya S6 mu 2003. Oluvannyuma n'agenda ku Uganda Christian University gyeyatikirwa ne Diguli mu by'okumannya n'okudukanya ensonga z'abantu n'ebintu mu 2007.

## Emirimu gye
Nga tanaba kwegata ku byabufuzi, Kamugo yali akola ku byansonga z'abantu mu Disitulikiti y'e Mbale.

Mu 2016, yavuganya era n'awangula entebbe y'omubaka omukyala mu Paalamenti ng'akiikirira Disitulikiti ya Budaka, n'adira Sarah Kataike Ndoboli, eyaliko minisita omubeezi owa Luwero Triangle. Mu Paalamenti eyekumi yali awereza nga ssentebe w'ekibiina Ekigatta Abakyala mu Paalamenti. Y'omu kubali ku kakiiko akalwanyiza ekirwadde kya mukenenya n'eddwadde endala, nga kuno kwekuli n'ebyokwerinda wamu n'ensonga z'omunda mu ggwanga. 

Mu 2017, yakwatibwa ng'ali wamu nebane abalala basatu webali ku kakiiko akakola amateeka nga babavunaana okukunga abantu okwegugunga olw'embeera embi oluguudo lwa Mbale-Tirinyi-Kampala gyerwalimu.

Mu 2019, yaleeta omulamwa ogwavirako okuyitibwa kw'omubaka wa Uganda mu ggwanga lya Burundi nga bamulanga kuyisa bubi omusirikale omukyala akola kuluguudo.

Nga omubaka wa Paalamenti, Pamela Nasiyo yeenyigidde mu bwegugungo obw'enjawulo nga bulwanirira okulaba ng'abantu ba wansi babeera mu mbeera enungi era eyeyagaza, nga kuno kwekwali n'okwekalakaasa olw'embeera embi oluguudo lwa Tirinyi gyerwalimu, nga luno lugatta Disitulikiti nnya mu Buvanjuba bwa Uganda. Yayisa n'ekiteeso mu Paalamenti eky'okuyitayo Major-General Matayo Kyaligonza okuva mu kifo kye ng'a Omubaka wa Burundi olw'okulumya omukyala omusirikale akola ku luguudo eyali kumulimu gwe.

## Ebijuliziddwaamu


## Ewalala w'oyinza okubigya

* Salem brotherhood Uganda limited, Kamugo gyeyali akola nga ayamba abantu abalina ensonga ezitali zimu.
Nandagire Christine Ndiwalana

**Nandagire Christine Ndiwalana** munabyabufuzi Omunayuganda.  Yalondebwa mu Paalamenti mu kalulu ka bonna aka 2021, nga Omubaka wa Paalamenti okuva mu kibiina kya National Unity Platform akiikirira Bukomansimbi eya Bukiika ddyo mu Disitulikiti ya Bukomansimbi .

## Obulamu bwe
Nandagire Christine Ndiwalana alina Diguli mu by'edagala n'okulongoosa gyeyakuna okuva ku Yunivasite y'e Makerere. Mu kusooka yali amannyikiddwa nga **Christine Nandagire**, wabula oluvannyuma n'akyusa erinya lye nerifuuka Nandagire Christine Ndiwalana olw'ekiwandiiko ky'amateeka mu 2018.

Mu Gwomunaana mu 2019 yalangirirwa ng'eyali agenda okwesimbawo ku lw'ekibiina kya Democratic Party okuvuganya ku ky'Omubaka wa Bukomansimbi eya Bukiika Ddyo mu Disitulikiti ya Bukomansimbi.Oluvannyuma yagenda okwegata ku kibiina kya National Unity Platform. Oluvannyuma lw'obutabanguko obwali  munda mu kibiina kya National Resistance Movement ekyaleeta enjawukana mu bitundu,  yawangula eyali mukifo kino Omubaka Ruth Katushabe okulondebwa ku ky'Omubaka wa Paalamenti okuva 2021 okutuuka mu 2026.

## Ebijuliziddwaamu
Annet Katusiime Mugisha

**Annet Katusiime Mugisha** yazaalibwa 1974, Munnayuganda, munnabyabufuzi , awereza nga Omubaka mu Paalamenti ya Uganda ey'ekumineemu ng'akiikirira Disitulikiti ya Bushenyi.

## Obuto bwe n'okusoma kwe
Mugisha yazaalibwa mu 1974, ku kyalo Kantunda mu Ggombolola y'e Bumbaire mu Disitulikiti y'e Bushenyi mu Uganda. Alina Diguli mu Kuwabula n'Okubudabuda eya Degree in guidance and counseling gyeyafuna okuva ku Uganda Martyrs University, yunivasite y'obwanannyini eddukanyizibwa Eklezia, ng'esangibwa Nkozi mu Uganda. Mu 2021, yaddayo okusoma Diguli ey'okubiri mu Kudukanya Bizineensi ku Uganda Martyrs University.

## Emirimu gye

### Egy'obukugu
Mugisha mu kusooka yali akola ng'omusomesa wa pulayimale, nga esaawa eno addukanya kampuni ekola by'okufumba emmere. Yakuguka mu by'okujanjaba abantu n'eneeyisa yabwe, abudabuda abatawanyizibwa ensonga ez'enjawulo, musiga nsiimbi, ng'era mubuulizi wa njiri. Ye ne baawe Silver Mugisha, akulira eby'emirimu n'okuddukanya ekitongole ekivunaanyizibwa ku Mazzi ne Kazambi mu Uganda,baatandikawo ekibiina ekiyitibwa Bamugisha Community Welfare Ltd., ekibiina ky'obwannanyini, wabula nga kirina ebigendererwaby'okulakulanya eby'enjigiriza, okwongera eby'enfuna by'amaka ag'enjawulo, n'ogaba emere wamu n'okukuuma obutonde eri abantu abawangalira mu Disitulikiti y'e Bushenyi.

### Eby'obufuzi
Mugisha mmemba mu kibiina ky'ebyobufuzi mu Uganda ekya National Resistance Movement (NRM). Emirimu gye mu by'obufuzi gy'atandika mu kalulu k'ababaka ba Paalamenti aka 2021 nga eno gye yawangulira Mary Karooro Okurut mu kamyuufu ka NRM nga kuno kweyateeka n'okuwangula ekifo mu kalulu ka bonna ak'ababaka ba Paalamenti. Ng'ali mu kakuyege w'okunoonya obululu bw'akamyuufu, Mugisha baamulumiriza okubeera nga yakozesa emapula z'essomero enjingirire mu kuwaaba okwali kukulembeddwamu Zeddy Gakyalo ne  Phillip Murwani. Mugisha yeegana byonna bye baali bamuwaayiriza, ng'akkatiriza ebyali bimwogerwako ku mpapula zze nti yali yayita mu mateeka okukyusa amannya gge okuva mu Musoga okudda mu Mugisha.

## Ebijuliziddwaamu
Hellen Auma Wandera

**Hellen Auma Wandera** munabyabufuzi Omunayuganda Omukyala akiikirira Disitulikiti ya Busia eyalondebwa mu Paalamenti ya Uganda eyekumineemu. Awereza ne ku kakiiko akadukanya ensonga za Pulezidenti mu Paalamenti ya Uganda.

## Obulamu bwe n'okusoma kwe
Hellen Auma Wandera yazaalibwa mu Disitulikiti ya Busia nga taata we ye Dickson Wandera ne maama we Betty Afuro. Yagenda ku Busia Parents Primary School gyeyatuulira ebigezi bye ebya P7, oluvannyuma n'agenda ku Great Obrem Memorial mu Disitulikiti y'e Tororo gyeyatuulira ebigezo bya S4 wamu ne St. Peters Naalya (Spena International) gyeyatuulira S6 nga tanaba kwegata ku Yunivasite y'e Kyambogo n'afuna Diguli mu by'Embeera z'abantu.

## Emirimu gye mu Byobufuzi
Alina akakwate ku kibiina ky'ebyobufuzi ekya National Resistance Movement (NRM). Yawangula Nina Nekesa, Fiona Nakku, Nabwire Sharon Veron Namumayi, Esther Busingye Wafula, Grace Nyakecho, Teddy Auma wamu ne  Lilian Taaka mu kamyuufu ka NRM aka 2020 abaali baagala okwesimbawo ku ky'Omubaka wa Paalamenti. Yadira Jane Nabulindo Kwoba nga Omubaka omukyala akiikirira Paalamenti ya Disitulikiti ya Busia mu kalulu ka Uganda akabonna aka 2021.

## Ebijuliziddwaamu
Ndamira Catherine Atwikiire

**Ndamira Catherine Atwikiire** yazaalibwa nga 13 Ogwomunaana mu 197, nga munabyabufuzi Omunayuganda era omubaka wa Paalamenti. Yalondebwa nga omukyala akiikirira Disitulikiti ya Kabale, wansi w'ekibiina kye byobufuzi ekya National Resistance Movement.

## Obumannyirivu bw'alina mu mirimu gye
Ensangi zino, Atwikiire y'omu kubali ku kakiiko akakola ku By'okubala ebitabo ssaako n'akakiiko akavunaanyizibwa ku By'obulamu. Mu kusooka yali akola nga adukanya eby'ensiimbi mu kitongole kya VIDAS Engineering Services Co. Ltd.okuva mu  2010 okutuuka mu 2015.

In 2019, she was engaged in community outreach in the Kabale municipality where she urged the Muslim community to educate their children to meet the development concerns of the country.

## Ebijuliziddwaamu
Aisha Sekindi

**Aisha Sekindi** (yazaalibwa nga 4 Ogwekkumineebiri 1970) Munnayuganda, musomesa era omubaka wa Palamenti. Okuva mu Gwokubiri 2022, akola nga Minisita omubeezi ow’eby'amazzi era nga ye mubaka omukyala akiikirira disitulikiti y’e Kalungu mu palamenti ya Uganda ey’ekkumineemu. Yadda mu bigere bya Hon. Ronald Kibuule eyamukwasa ofiisi eno mu Gwomusanvu 2021.  Yalina ekifo kye kimu mu palamenti ya Uganda ey'ekkumi. Mu by'obufuzi, ali mu kibiina kya National Resistance Movement nga yesimbira ku tikiti yaakyo mukuvuganya mu kulonda kwa bonna okwa 2016,  mweyawangulira Aisha Naluyati Waligo owa Democratic Party Uganda (DP).    

## Obuto bwe n'okusoma kwe
Aisha Sekindi yasomera mu ssomero lya Kyato Muslim Primary School lye yavaamu mu 1984 neyeegatta ku  Kadugala Secondary School okusoma gyeyasomera siniya eya wansi era gyeyafunira Satifikeeti eya siniya eyookuna, mu 1988. Oluvannyuma mu 1995, yafuna satifikeeti y’abasomesa okuva mu ttendekero ly'abasomesa elya Kibuli Teacher Training College. 

## Emirimu
Wadde Aisha Sekindi yatandika ng’omumyuka w’akulira essomero lya Saint Kizito Primary School, Lwengo (1997 okutuuka 2001), yagenda mu maaso n’afuuka kansala ku LC 5 owa Lwabenge era Omuwandiisi w'ekikula ky'abantu mu gavumenti z'ebitundu mu disitulikiti y'e Masaka wakati wa 2001 ne 2007.

Nga tannafuuka mubaka wa palamenti, Aisha Sekindi yaliko omumyuka w'omubaka wa pulezidenti mu disitulikiti y’e Lira wakati wa 2013 ne 2014. Ekyo nga tekinnatuuka, yaweereza mu kifo kye kimu mu Disitulikiti y’e Tororo (2011 okutuuka 2013) ne Disitulikiti y’e Kamuli (2007 okutuuka 2011).  Wakati wa 2010 ne 2011, yali akola nga omubaka wa pulezidenti mu disitulikiti y’e Buyende. 

Ng’omubaka omukyala mu palamenti ya Uganda ey’ekkumi, yali mmeemba mu kibiina kya Uganda Women Parliamentary Association (UWOPA) era atuula ku kakiiko ka palamenti akavunaanyizibwa ku by’obulimi.

## Obutakwatagana
Waliggo Aisha Nuluyati owa DP yagguddewo omusango ku Aisha Sekindi mu kkooti enkulu ku bigambibwa nti Sekindi teyalina bisaanyizo by'okusoma ebyetaagisa ku kifo ky’omubaka wa Palamenti omukyala (MP) kye yalondebwamu. Wadde nga bino byayogerwako, Sekindi yalangirirwa ng’omubaka omukyala omutuufu owa disitulikiti y’e Kalungu oluvannyuma lw’okulonda kwa 2016. Mu Gwokusatu 2023, erinnya lya Aisha Sekindi era lyafulumizibwa nga lyekuusa ku nsonga za mabaati g'e Karamoja agabbibwa,  ng'omu ku babaka 30 aba Palamenti abaali bakwatibwako. Emivuyo gino gambibwa nti gyalimu okubuzaabuza ensimbi ezaali zigendereddwamu okugula n’okugaba amabaati mu bantu abawejjere mu bitundu by’e Karamoja mu Uganda. 

## Laba ne

* Palamenti ya Uganda
* Olukalala lw'abakiise mu Palamenti ya Uganda ey'ekkumi
* Disitulikiti y’e Lira
* Disitulikiti y’e Tororo
* Disitulikiti y’e Kamuli
* Disitulikiti y'e Kalungu

## Ebijulizidwa


## Ebijuliziddwa wabweru wa Wikipedia

* Omukutu gwa Palamenti ya Uganda
* Omukutu gwa minisitule y’amazzi n’obutonde bw’ensi
Grace Akello

**Grace Akello** (yazaalibwa mu 1950) Munnayuganda Omutontomi, omuwandiisi w'emboozi empanvu, omuwandiisi w'ennyimba ennansi era munnabyabufuzi. Ye ambasada wa Uganda  mu nsi ya India.

## Obuto bwe n'ebyensoma
Dinah Grace Akello Muteeso (Iteso),era yazaalibwa mu bitundu ebiriraanye ekibuga Soroti, ekisangibwa mu Buvanjuba bwa Uganda. Yasoma bya kuweereza na kuyamba bantu (Social Administration and Social Work) nga Ddiguli eno yagisomera ku Makerere University mu Kampala. Mu 1979, yabeerako e Tanzania bwe yali adduse ekibambulira kya Gavumenti ya Pulezidenti Idi Amin era yaliyo ng'omunoonyi w'obubudamu.

## Emirimu gye
Yakolako ng'omukuŋŋaanya w'akatabo ka maagaziini akaafulumiranga e Kenya n'e Tanzania mu kiseera nga tannagenda Bungereza. Bwe yatuuka e Bungereza awo mu myaka gy'ekinaana (1980s) yafuuka omumuka w'omukuŋŋaanya w'ekitongole ky'amawanga agaaliko mu luse lwa Bungereza ekya Commonwealth Secretariat. Ekifo kino Akello yakirimu okuva mu 1983 okutuuka mu 1990.

## Ebyobufuzi
Mu 1990, Grace Akello yadda ku butaka e Uganda n'akola akakiiko akaaluubirira okutaasa Abateeso (Teso People) abaali bagobwa ku ttaka lyabwe kw'ossa okuttibwa ku mulembe gwa Idi Amin Dada. Akakiiko kano kaaliwo okutuusa mu mwaka gwa 1996. Mu 1996, yafuuka Omubaka wa Paalamenti ya Uganda era mu 1999 yalondebwa okubeera Minisita w'ekikula ky'abantu, abakozi n'enkulaakulana.

Okuva mu 1999 okutuuka mu 2006, yali Minisita mu Kabineeti y'eggwanga Uganda. Yali Minisita w'obwegassi n'okutereka /  Microfinance Initiatives okuva mu 1999 okutuuka mu 2003, era n'afuuka Minisita w'Amambuka ga Uganda okuva mu 2003 okutuusa mu 2006.

Grace Akello yafuuka Ambasada wa Uganda mu Italy, ng'abeera mu kibuga Rome oluvannyuma n'afuuka Ambasada wa Uganda mu India ng'atuula mu kibuga New Delhi.

## Litulica
Mu 1992, yawandiika ekitontome kye yatuuma "Encounter"(Okweŋŋanga). Era ayongera n'agamba nti oluyimba lwe olwa *My Barren Song* lwavuganya mu mpaka za Margaret Busby's ''Daughters of Africa'', era nassibwa mu ttuluba ly'abakazi abawandiisi abakuukuutivu mu Afrika.

## Bye yawandiika

* *Iteso Thought Patterns in Tales*, 1975
* *My Barren Song*. Dar es Salaam, Tanzania: Eastern African Publications, 1979
* *Self Twice-Removed: Ugandan Woman*, London: Change International Reports, 1982

## Obulamu bwe obw'omunda
Grace Akello yafumbirwa, Hugh Mason, mu 1983. Baazaala abaana abalenzi bana (4) nga babeera mu maka gaabwe mu Uganda ku  nkingizzi z'ekibuga Kampala .

## Ebijulizo
Cissy Dionizia Namujju

**Cissy Dionizia Namujju** yazaalibwa nga 15 Ogwomusanvu mu 1977, nga Munayuganda atuula ku kakiiko akakola amateeka, nga alina n'obukugu mu bya kompuyuuta eby'empuliziganya wamu ne tekinologiya. Okutuuka mu Gwokusatu mu 2021, akola nga omukyala omulonde akiikirira Disitulikiti ya Lwengo mu Paalamenti ya Uganda eye kumineemu. Mu by'obufuzi, alina akakwate ku kibiina kya National Resistance Movement nga bano beebamuwa tikiti gyeyavuganyizaako mu kulonda kwa bonna okwa 2021.  Cissy awereza ne mu Paalamenti ya Uganda eye kumi wansi w'ekibiina ky'oby'obufuzi kyemimu.

## Okusoma kwe
Cissy Dionizia Namujju yafuna satifikeeti era nti yatuula S4 mu 2005, ate eya S6 mu 2007 okuva ku Modern Secondary School. Alina Dipulooma mu Information Systems Management okuva ku  APTECH gyeyafuna mu 2010.

## Emirimu gye
Cissy Namujju yeeyali kalabalaba ku  AGOA Girls  okuva mu 2002 okutuuka mu 2003, nga tanaba kutandika kuwereza nga akunga banabyabufuzi ku lwa State House okuva mu 2003 okutuuka mu 2015. Okuva mu 2016 okutuuka kati, abadde Mubaka wa Paalamaneti. Mu Paalamenti ya Uganda eye kumi, abadde awereza ku kakiiko akavunaanyizibwa kunsonga z'ebweru w'eggwanga, nga kuno kw'ateeka akakiiko ka Sayaansi ne Tekinologiya.

## Obulamu bwe
Simukyala mufubo. Asinga kwagala kwenyigira mu bya muzannyo, n'okusoma. Cissy by'asinga okwetanira kuliko okulabirira abakadde, banamwandu wamu nebamulekwa, okulakulanya okulima nga okozesa tekinologiya, wamu n'okukunga abantu.

## Laba ne bino

* Ekibiina kye byobufuzi ekya National Resistance Movement
* Mubaka wa Paalamenti
* Disitulikiti ye Lwengo
* Paalamenti ya Uganda
* Olukalala lwa babaka ba Paalamenti ya Uganda eye kumi

## Ebijuliziddwaamu

## Ewalala w'oyinza okubigya

* Ku mikutu gya yintaneeti egya Paalamenti ya Uganda
* Omubaka wa Paalamenti eyali tasobola kuddamu kibuuzo kya P3 yafulumiziddwa okuva mu ofiisi
Hanifa Kawooya

**Hanifa Kawooya** (yazaalibwa nga 21Gatonnya /January,1957) Munnayuganda, munnabyabufuzi era mukulembeze. Mubaka Omukazi mu Paalamenti akiikirira Disitulikiti y'e Sembabule. Kawooya ali mu kibiina ky'ebyobufuzi ekiri mu buyinza ekya National Resistance Movement (NRM). 

## Gyava n'ebyobuyigirize
Mu 2004, yatikkirwa Ddiguli ye esooka mu by'enkulaakulana eya Bachelors Degree of Arts in Development Studies mu Nkumba University. Oluvannyuma mu 2007 yatiikirwa Ddiguli eyookubiri (Masters) ekywata ku nkwatagana ez'amawanga ag'enjawulo eyitibwa Master of International Relations and Diplomacy nga yagisomera mu Yunivaasite y'emu.

## Emirimu n'olugendo lwe olw'ebyobufuzi
Okuva mu 1993-1995, yali mukiise mu lukiiko lw'eggwanga Uganda olufuzi olwa National Assembly. Wakati wa 1998-2002, ye yali akulira eby'empuliziganya ku lukiiko lw'abakyala olwa National Women Council. Okuva mu 1980 okutuuka mu 1992, yaweebwa omulimu era n'aweereza nga kitunzi wa kkampuni y'ennyonyi eya Uganda Airlines n'eya Zambia Airways. Okuva mu 2016 okutuusa leero, abadde mubaka mu Paalamenti ya Africa eya Pan African Parliament. Hanifa era yakolako ng'omuwanika w'akabondo k'ababaka ba Paalamenti ab'ekibiina kye eky'ebyobufuzi mw'ali ekya National Resistance Movement. Era yaliko Omukubiriza w'olikiiko lwa Disitulikiti y'e Sembabule. Yakolako mu kitongole ky'eggwanga eky'emisola ekya   Uganda Revenue Authority ng'akola nga Senior Principal Revenue Officer mu 2001. Yakolako ng'omumyuka wa RDC (Deputy Resident District Commissioner) owa Disitulikiti y'e Rakai. Okuva mu 2001 okutuusa leero, abadde Mmemba mu Paalamenti ya Uganda.

## Obuvunaanyizibwa obulala bwe yakola
Aweereza ne ku:

* Mmemba ku kakiiko ka Paalamenti akafaayo okugaba emirimu eky'enkanyi
* Mmemba ku kakiiko ka Paalamenti ak'ensonga z'ebweru.

## Laba na bino

* Disitulikiti y'e Sembabule
* Olukalala lwa bammemba ba Paalamenti ya Uganda ey'omwenda
* Olukalala lwa bammemba ba Paalamenti ya Uganda ey'ekkumi
* Paalamenti ya Uganda

## Ebijuliziddwamu
 

## Akalandirwako

* Website of the Parliament of Uganda
Irene Muloni

**Irene Nafuna Muloni** yinginiya w'ebyamasanyalaze era Munayuganda, munnabizinensi era munnabyabufuzi. Muwabuzi wa Pulezidenti wa Uganda Yoweri Kaguta Museveni. 

Yaliko Minisita w'amasannyalaze n'Ebyobugagga eby'omuttaka mu Kabineeti ya Uganda okutuuka mu Gwekumineebiri mu 2019, n'awereza okuva nga 27 Ogwokutaano mu 2011. Yaddamu okufuna ekifo kye mu kabineenti empya oluvannyuma lw'okulonda lw'eggwanga okwa 2016. Yaweereza nga Omubaka mu Palamenti owa akiikirira abakyala mu Disitulikiti y'e Bulambuli, okuva mu 2001 okutuuka mu 2016 lwe yawangulwa Sarah Wekomba eyeesimbawo nga talina kibiina kya byabufuzi. Yaddamu okweddiza ekifo kino oluvannyuma lw'akalulu ka bonna akaaliwo mu 2021.

## Obuto bwe n'okusoma kwe
Yazaaalibwa nga 18 Ogwekuminoogumu mu 1960, mu emannyikiddwa leero nga Disitulikiti ya Bulambuli. Yasomera ku Budadiri Girls' Primary School nga tanaba kugenda ku Gayaza High School.  Mu 1982, yagenda ku Yunivasite y'e Makerere, yunivasite esinga obukadde mu Buvanjuba bwa Afrika, okusoma obwa yinginiya. Mu 1986, yatikirwa n'ekitiibwa kya Diguli ya saayansi mu bwayinginiya bwa Masanyalaze. Oluvannyuma, yatikirwa ne Diguli Ey'okubiri mu Kudukanya Bizineensi okuva ku Capella University mu Minneapolis, Minnesota, mu ggwanga lya Amerika. Akola nga Certified Public-Private Partnership Specialist  nga olukusa lwamuweebwa etendekero lya Institute for Public-Private Partnerships, Inc. (IP3) n'abakola ku by'enkulakulana ya Mazzi ne Yinginiya mu Yunivasite ya Loughborough.
## Emirimu gye
Okuva mu 1986 Irene abadde akola n'ekitongole ekivunaanyizibwa mu Kusaasaanya Amasanyalaze mu Uganda yonna eri abagakozesa mu bungi ne mu busuubuzi nekya  Uganda Posts & Telecommunications Corporation ekivunaanyizibwa ku by'amassimu, nga yeeyali yinginiya omuyizi eyasooka mu 1986 mu (UPTC), yaliko yinginiya owa wagulu mu kitongole kyekimu, yinginiya eby'empuliziganya mu 1991, oluvannyuma yinginiya w'ebyempuliziganya omukulu mu 1995,  yinginiya omukulu akola ku by'okukuuma ate oluvannyua n'aba akulira ekitongole evunaanyizibwa mu Kusaasaanya Amasanyalaze mu Uganda.  Mu 2011, yayingira ebyobufuzi eby'okulonda bweyawangula eky'omukyala akiikirira Disitulikiti ya Bulambuli mu Paalamenti ya Uganda eyomwenda okuva mu 2011 okutuuka 2016. Nga 27 Ogwokutaana mu 2011, yaweebwa Pulezedenti Yoweri Museveni eky'okubeera Minista w'Eby'amasanyalaze n'Ebyobugagga by'omuttaka. Yadira Hilary Onek, eyali awereddwa eky'okubeera Minisita w'Ensonga z'Omunda mu Ggwanga. Mu nkyuka kyuka za kabineeti ezaakolebwa nga 6 Ogwomukaaga mu 2016, yasigaza ekifo kye ekyamuweebwa mu kabineeti.

## Laba ne bino

* Kabineeti ya Uganda 
* Paalamanti ya Uganda 
* Disitulikiti ya Bulambuli 

## Ebujuliziddwa

## Ebiwandiiko eby'ebweri wa Wikipedia ebijuliziddwa

* Full of List of Ugandan Cabinet Ministers May 2011
Zomura Manezo

**Zomura Manezo** munnabyabufuzi munnayuganda era mmemba wa palamenti. Yalondebwa mu ofiisi nga Mmemba omukyala okukiikirira disitulikiti y'e Obongi esangibwa mu bitundu by'omumambuka ga Uganda mu kulonda kwa bonna mu Uganda okwa 2021 . 

Ono mmemba w’ekibiina ekiri mu buyinza ekya National Resistance Movement .   

## Laba ne

* Olukalala lw’abakiise mu Palamenti ya Uganda ey’ekkumi n’emu
* Palamenti ya Uganda

## Ebijuliziddwa
Judith Peace Achan

**Judith Peace Achan** (yazaalibwa 23 April 1983) munnabyabufuzi mu Uganda era mmemba wa Palamenti . Yalondebwa mu ofiisi ng'Omubaka omukyala akiikirira disitulikiti y'e Nwoya mu kulonda kwabonna mu Uganda okwa 2021 .     

Mmemba w’ekibiina kya National Resistance Movement . 

Mu palamenti ey’ekkumi n’emu, aweereza ku kakiiko k’ensonga z’ebweru era mu kiseera kino aweereza ku kakiiko akavunaanyizibwa ku nkyukakyuka y’obudde. 

## Obuzaale bwe
Yazaalibwa omugenzi Kinyera Alfred Donasiano amanyiddwa ennyo nga lapwony Don ne Acayo Santa okuva mu Aporolala Wianaka, Eggombolola Got Apwoyo mu disitulikiti y’e Nwoya.  Mufumbo eri Mwani Amos okuva mu Town Council y’e Koch Goma. 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Disitulikiti y'e Nwoya

## Ebijuliziddwa


## Ebiyungo eby’ebweru

* Omukutu gwa Palamenti ya Uganda.
Agnes Acibu

**Agnes Acibu** munnayuganda munnabyabufuzi era mubaka wa palamenti. Yalondebwa mu ofiisi ng'omubaka omukyala akiikirira disitulikiti y'e Nebbi mu kulonda kwa bonna mu Uganda okwa 2021.   

Mmemba w’ekibiina ekiri mu buyinza ekya National Resistance Movement.   

Mu palamenti ey’ekkumi n’emu, aweereza ku kakiiko akavunaanyizibwa ku kawuka ka mukenenya n’ensonga ezikwatagana nabyo. 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Disitulikiti y'e Neebi
* National Resistance Movement
* Palamenti ya Uganda.
* Omubaka wa Palamenti

## Ebijuliziddwa
Sarah Kayaki Netalisile

**Sarah Kayagi Netalisile** munabyabufuzi Omunayuganda n'ate era mubaka wa Paalamenti. Yalondebwa okugenda mu ofiisi nga omukyala akiikirira Disitulikiti ya Namisindwa ng'eno esinganibwa mu Buvanjuba bwa Uganda mu biseera by'okulonda kwabuli munayuganda okwwaliwo mu 2021.

Y'omu kubali mu kibiina ekiri mubuyinza ekya National Resistance Movement.

## Ebijuliziddwaamu


## Laba ne bino

* Olukalala lwa babaka ba Paalamenti ya Uganda eye kumineemu
* Disitulikiti ye Namisindwa 
* Ekibiina ky'eby'obufuzi ekya National Resistance Movement 
* Paalamenti ya Uganda 
* Omubaka wa Paalamenti
Victorious Zawedde

**Victorious Zawedde** munayuganda, munnabyabufuzi era mubaka wa Palamenti . Yalondebwa mu ofiisi nga Member omukyala okukiikirira disitulikiti y'e Nakasongola esangibwa mu masekkati gwa Uganda mu kulonda kwa wamu mu Uganda okwa 2021 .  

Yavuganya kubwa nnamunigina nga talina kibiina . 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Disitulikiti y’e Nakasongola
* Palamenti ya Uganda
* Omubaka wa Palamenti

## Ebijuliziddwa
Hanifa Nabukeera

**Hanifa Nabukeera** munnayuganda musuubuzi era munnabyabufuzi. Mu kiseera kino akola nga omubaka wa Palamenti omulonde ku Disitulikiti y’e Mukono, eyeegasse ku kibiina ky’eby'obufuzi ekya National Unity Platform (NUP).

Nabukeera yasikira Kusasira Peace Kanyesigye Mubiru, gwe yawangula mu kulonda kwa bonna mu 2021. 

## Gyenvudde
Nabukeera yazaalibwa mu Disitulikiti y’e Mukono mu masekkati ga Uganda. Yeesimbawo ku bwa palamenti mu 2011 ne 2016, n’awangulwa Ronald Kibuule ne Kusasira Peace. Ono ye yakwata eky'okubiri mu mpaka za Palamenti y’abakyala eza 2016.

Nabukeer aweerereza mu palamenti ey’ekkumi n’emu kulwa Disitulikiti y’e Mokono era ali mu kibiina kya NUP. 

## Ebijuliziddwa
Corbin Bleu

**Corbin Bleu Reivers** (* 21 Gwakubiri 1989, Brooklyn) kiri munnakatemba omusajja, United States ne Italie.
Amazi

Buno bwe bubi obufuluma mu muntu ng'agenze mu kaabuyonjo. Naye olw'okuba ekigambo kino tekiyisika mu kamwa naddala mu bantu abalala, waliwo ebigambo ebirala ebisobola okukozesebwa mu Luganda okutegeeza kino; gamba nga obubi oba empitambi.
Empumumpu

Ekitooke bwe kiba kituuse okussaako ettooke, kisooka kussaako empumumpu. Mu nnyinyonnyola ennyangu, tuyinza okugamba nti empumumpu y'ebeera ng'ekimuli ky'ekitooke  ettooke mwe liva ne ligenda nga likula okutuusa eminwe gyonna lwe givaayo. Ettooke bwe lyeyongera okukula, empumumpu esigalako okutuusa omulimi lw'agitemako.
Ekikata

Ekikata y'entuumu y'ettaka entontono omulimi wa lumonde gy'akuŋŋaanya awamu n'asonsekamu amalagala ga lumonde olwo nno n'alinda lumode okukula asobole okweriika  lumonde kawoomera. Okusonseka amalagala ga lumonde mu kikata bakuyita okubyala mu Luganda.
Amalagala

Amalagala ga lumonde biba bikoola okuba n'obuti omulimi by'asonseka mu kikata kya lumonde. Ku buti obuba busonsekeddwa mu kikata ebikoola ne bisigala wabweru w'ekikata kwe kumera emirandira egigenda nga gikulira mu kikata okutuusa lwe gifuuka lumonde. Okusonseka amalagala ga lumonde mu kikata bakuyita okubyala mu Luganda. Amalagala ga lumonde nno gaavaamu n'enjogera egamba nti "akootakoota mu ga lumonde". Ng'amakulu amakusike agali mu njogera eyo gali nti omuntu akola ekintu ky'ataayinze kutuukira oba kufunamu kalungi konna aba amala biseera bye okufaananako ng'omuntu amala ebiseera okugezaako okukootakoota, kwe kugamba okwekweka mu malagala ga lumonde mbu abamunoonya baleme okumulaba.
Esther Mbulakubuza Mbayo

**Esther Mbulakubuza Mbayo**  nga batera kuliwandiika nga Esther Mbulakubuza, munabyabufuzi Omunayuganda. Ye Minisita w'ebya Pulezidenti mu Kabineeti ya Uganda. Yalondebwa mu kifo kino nga 6 Ogwomukaaga mu 2016 n'adira Frank Tumwebaze mu bigere eyali awereddwa ogw'okubeera Minisita w'eby'obubaka, Tekinologiya wamu n'empuliziganya. Akola ne mu Paalamenti ya Uganda nga Omubaka Omukyala akiikirira Disitulikiti ya Luuka.

## Obulamu bwe n'okusoma kwe
Yazaalibwa mu gyebayit Disitulikiti ye Luuka enaku zino, mu Bitundu bye Busoga, mu Buvanjuba bwa Uganda, nga 27, Ogwokuna u 1971. Yasomera ku Wanyange Girls' School gyeyatuulira S4 ne S6. Yagenda ku Yunivasite ye Makerere, gyeyatikirwa mu 2005 ne Diguli mu by'embalirira n'enfuna, nga esira yasinga kuliteeka mu byakubala bitabo. Alina ne satifikeeti gyeyafuna okuva kutendekero lya Institute of Chartered Secretaries and Administrators.

## Emirimu gye

Mu 1997, yawerezaako nga eyali yekaanya eby'embalirira n'ensiimbi mu kampuni ya Transocean Uganda Limited. Okuva mu Gwekuminoogumu mu 1999 okutuuka mu 2002, yali akola nga omumyuka w'omubalirizi w'ebitabo mu kampuni ya Lonrho Motors Uganda Limited, kampuni eyali ey'obwanannyini  ng'etunda mmotoka. Okuva mu Gusooka mu 2003 okutuuka mu Gwokubiri mu 2006, yali akola nga omubalirizi w'ebitabo omujuvu mu kampuni ya Lonrho Motors. Oluvannyuma yagenda okukolera aba Commercial Firms Uganda Limited era nga omubalirizi w'ebitabo, okuva mu Gwokuna mu 2006 okutuuka mu Gwomunaana mu 2007. Mu kaseera kekamu, okuva mu Gwomwenda mu 2001, okutuuka mu Gwomukaaga mu 2008, yakolerako aba kampuni ya Socket Works Uganda Limited nga omubalirizi w'ebitabo. Okuva mu Gwokubiri mu 2008, okutuusa mu Gwekumineebiri mu 2010, yakolako nga yeali avunaanyizibwa ku by'entambula by'ensimbi mu kampuni ya Cooper Motor Corporation Uganda.Yalondebwa nga omukyala omubaka wa Paalamenti eyali agenda okukiikirira Disitulikiti ya Luuka mu kalulu ka bonna, aka 2016, oluvannyuma lw'okuwangula eyali mu kifo kino naddamu okwesimbawo Evelyn Kaabule. Mu kusooka yali yawangudde Kabuule mu kamyuufu ka NRM. Nga 6 Ogwomukaaga mu 2016, yaweebwa eky'okubeera Minisita wa Kabineeti ku bya Pulezidenti.

Mu 2021,, mu kalulu k'okulonda pulezidenti w'eggwanga n'ababaka ba Paalamenti, Mbayon yawangula ekisanja ekirala mu ofiisi, ekyali eky'okubeera mu bukulembezze okuva mu 2021 okutuusa mu 2020

## Obuvunaanyizibwa obulala
Awereza nga ssentebe w'ekibiina ekigata abakyala ba Disitulikiti mu kibiina ky'eby'obufuzi ekya National Resistance Movement wamu n'okubeera omuwandiisi w'ekibiina ekigata abakyala abakulembezze mu Busoga.

## Obulamu bwe
Esther Mbayo mukyala mufumbo nga baawe ye George William Mbayo nga ababbiri bano balina abaana basatu. Mu Gwekuminoogumu mu 2020, yafiirwa mutabano we Ian Mawanda eyafa olw'omutima okulemererwa nga kyali kiva kukajuza nnyo bweyali mu jiimu.

## Laba ne bino

* Kabineeti ya Uganda
* Paalamenti ya Uganda

## Ebijuliziddwaamu
Jesca Ababiku

## Obuto bwe n'okusoma kwe
Ababiku yazaalibwa nga 17 Ogwomusanvu mu 1975. Yakulira mu Disitulikiti ya Adjumani. Yasomera ku Adjumani Girls Primary School, gye yamaliriza P7 mu 1990. Mu 1994 yatuula S4 ku Metu Secondary School, mu 1997 yamaliriza S6 okuva mu Moyo Secondary School mu tawuni ya Moyo, ate mu 1999 yatukirwa okuva kutendekero lya  Muni National Teachers College ne dipulooma mu by'enjigiriza. Mu 2006,yafuna diguli mu by'obusomesa okuva ku Yunivasite y'e Makerere,ate oluvannyua n'atikirwa ne diguli ey'okubiri mu busomesa okuva ku Yunivasite y'e Gulu.

## Obumannyirivu mu kukola
Ababiku yafuuka omusomesa oluvannyua lw'okutikirwa okuva kutendekero lya Muni National Teachers College. Mu  2000, yatandika okusomesa ku Alere Secondary School, esomero erirabirirwa gavumenti nga lisangibwa mu bitundu bya  Adropi mu Disitulikiti ya Adjumani nga lyatandikibwawo mu 1991 nga lyakisulo okuyamba ku baana abanoonyi boobubuddamu okusingira ddala abasibuka mu South Sudan.

Mu 2002, yafuuka omukiise w'abasomesa ku kakiiko akakulu akadukanya esomero lya  Alere Secondary School, ekifo kyeyaliko okutuusa mu 2004, era nga y'akulira ekibiina ng'omusomero n'ekitongole ekidukanya emisomo gy'ebyafaayo okuva 2004 okutuuka mu  2006. Yayongerako ekifo ky'okubeera Kansala wa Disitulikiti mu gavumenti z'ebitundu mu Disitulikiti ya Adjumani okuva mu 2002 okutuusa mu 2010, ng'ra yali ku kakiiko ka Yunivasite y'e Kyambogo okuva mu 2004 okutuusa mu 2010. Yeeyali omuwandiisi wa Disitulikiti ya Adjumani eyali avunaanyizibwa ku byali bifulumizibwa mu gavumenti z'ebitundu mu Disitulikiti ya Adjumani okuva mu 2004 okutuuka mu 2006, and from 2006 to 2010. Yali omu kubaali ku kakiiko k'ekibiina ekigata abantu abalina obulemu mu Uganda.Mu kusooka mu 2002, yali afuliddwa ssentebe w'ekibiina ekigatta abantu abalina obulemu mu Adjumani ekifo kyeyaliko okutuusa mu.

## Emirimu gye mu byobufuzi
Mu 2010, yawuula eby'okubeera omusomesa, okubeera Kansala wa Disitulikiti mu gavumenti z'ebitundu mu Disitulikiti ya Adjumani, n'emirimu gye egy'okubeera ku kibiina ekigatta abalina obulemu ku ibiri mu Uganda wamu n'ekigatta abalina obulemu ku mibiri ekisinganibwa mu Adjumani okusobola okwesimbawo ku k'omubaka wa Paalamenti ya Uganda. Yeesimbawo nga talina kibiina kya byabufuzi kyagiddemu, nga wadde oluvannyuma yafuuka omu ku ba memba ba National Resistance Movement ku ky'omubaka akiikirira abakyala mu Disitulikiti ya Adjumani era n'awangula. Yafuna obululu 17,037 okuwangula ekifo ekyali kyesimbyeko abantu bana.

Mu Paalamenti, Ababiku y'ou kubali ku kakiiko k'abavunaanyizibwa ku by'embalirira y'abantu, wamu n'akavunaanyizibwa ku by'ensonga za Pulezidenti. Y'omu kubali ku kibiina ekigatta abakyala mu Paalamenti ekya Uganda Women Parliamentary Association (UWOPA), ng'era y'omu ku ba memba b'akakiiko k'ebyemirimu oba akakubiriza eby'enfuna akadukanyizibwa  Agnes Kunihira.

## Obulamu bwe
Jesca Ababiku simufumbo. Asinga kwagala kuwuliriza muziki wamu n'okusoma.

## Laba nebino

* Olukalala lw'abali mu Paalamenti ya Uganda 
* Moses Ali
* Disitulikiti ya Adjumani

## Ewalala w'oyinza okubigya

* Website of the Parliament of Uganda.

## Ebijuliriziddwamu
Beatrice Were

**Beatrice Were** munayuganda, yazaalibwa mu 1966 nga mulwanirira w'eddembe ly'abalwadde bamukenenya. Yakizuula nti alina akawuka akaleeta mukeneya mu 1991, oluvannyuma lw'omwezi nga bbaa afudde mukenenya

## Emirimu gye
Mu 1993, Beatrice Were y'omu kubatandika ekitongole ekitadukanyizibwa gavumenti ekya NACWOLA okugata banayuganda abakyala abalina obulwadde bwa mukenenya kibayambe okutumbula embeera y'obulamu bwabwe. Awereza ng'omukwanaganya w'ekitongole kino mu ggwanga, era omukwanaganya ow'okuntiko ow'ekibiina ekiyamba abakyala abalina obulwadde bwasiriimu, mu Uganda. Ensagi zino ye mu kwanaganya w'ekitongole ekivunaanyizibwa ku mukulwanirira abalwadde basiriimu ekya ekya ActionAid mu Uganda.

## Okulwanirira eddembe
Omu ku bakyasinze okubeera nga balwanirira eddembe lw'abalwadde ba siriimu mu Afrika, Beatrice Were afuuse omu kubasinga okumannyikwa olw'ebigambo bye ebivumirira eggwanga lya Amerika kyebaatekawo abantu abalina siriimu kyebalina okugoberera. Alumirira gavumenti ya Amerika olw'okukyusa pulogulaamu abantu abalina akawuka kamukenenya zebalina okugoberera mu Afrika ng'esira basinga kuliteeka ku kyakwekuuma kwokka nga tewenyigira mu bikolwa byakwegata, nga kino kiviriddeko okwongeza obuswaavu wamu n'okuteeka obulamu mumatiga. Byeyayogera ng'ali mulukungaana lwa XVI International AIDS Conference mu Toronto, ng'eno gyeyalumbira aba "ABC" kungeri gyebalwanyisaamu okwewala obulwadde bwa siriimu, kyamuweesa ekitiibwa eky'amaanyi.https://web.archive.org/web/20060928200405/http://www.kaisernetwork.org/health_cast/hcast_index.cfm?display=detail&hc=1811

## Ebimuwereddwa
Were yafuna awaadi eyitibwa InterAction Humanitarian Award mu 2003. Awangudde ne awaadi y'okubeera omu kubasinga okulwanirira eddembe ly'abantu, ekitiibwa ekisinga okubeera ekyawagulu ekigabibwa aba Human Rights Watch.

## Ewalala w'oyinza okubigya

* Beatric Were ku mukutu gwa yintaneeti ogwa  gwa ActionAid 
* Were munsi 
* Bakalabalaba b'eddembe ly'abantu  aba Human Rights Watch basiimye omunayuganda alwanirira eddembe ly'abantu
* Alipoota ya Uganda  ku bubaka obutabule obukwata kuntegeka za Siriimu
Joel Ssenyonyi

**Joel Besekezi Ssenyonyi,** yazaalibwa  20 Ogwekumineebiri mu 1986 nga munamawulire omunayuganda era mu nabyabufuzi. Ye mubaka wa Paalamenti owa konsitituweensi y'e Nakawa ey'Oubugwanjuba mu Kampala Kampala era akulira abavuganya gavumenti mu Paalamenti ya Uganda,ekifo ekyalimu mubaka mune Mathias Mpuga Nsamba. Awereza ng'omwogezi w'ekibiina ky'eby'obufuzi ekya National Unity Platform.

## Ebyobufuzi
Ssenyonyi yalondebwa ng'omubaka wa Paalamenti eyali agenda okukiikirira NUP ku kifo kya Nakawa Eyobugwanjuba mu kalulu ka bonna aka Uganda mu 2021 . Yawangula ekifo kino oluvannyuma lw'okusinga eyali agidde mu kibiina kya National Resistance Movement Margret Zziwa Nantongo.

Yalondebwa okubeera omukulembezze w'abavuganya gavumenti mu Paalamenti nga 22 Ogwekuineebiri 2023, n'akwasibwa ofiisi nga 9 Ogusooka mu 2024.

## Obulamu bwe
Joel Ssenyonyi mufumbo nga mukyala we ye Febress Nagawa. Ababiri bano baagatibwa mu 2020, nga balina abaana babbiri okuli omuwala n'omulenzi.

## Ebijuliziddwa